<classify> Mashabiki wa timu hiyo walionekana kuchukizwa na kipigo cha mabao 2-0 kutoka kwa Yanga katika pambano la Ligi Kuu Tanzania Bara lililopigwa Uwanja wa Taifa, Dar es Salaam.Akizungumza na gazeti hili, Mayanja alisema yeye binafsi ameumizwa na matokeo hayo, lakini hakuna namna ya kuyabadilisha na kitu muhimu kwao ni kujipanga kuhakikisha wanapata matokeo mazuri mechi zao zinazofuata ili kuendelea kuwepo kwenye mbio za ubingwa.Binafsi ninaumia kila ninapoukumbuka huo mchezo, lakini huu ni mpira tunapaswa kusahau ili kuweka mawazo yetu kwenye mchezo unaokuja, ili tuweze kufanya vizuri kwa sababu una umuhimu na bado hatujatoka kwenye mbio za ubingwa, alisema Mayanja.Kocha huyo raia wa Uganda aliyetua Simba akitokea Coastal Union ya Tanga, alisema baada ya mchezo huo kazi yake kubwa inayomkabili kwa sasa ni kuwarudisha wachezaji wake mchezoni na kuhakikisha wanazingatia kile anachowafundisha ili waweze kuendeleza kasi waliyoanza nayo wakati alipoanza kuifundisha timu hiyo.Alisema wachezaji wake wameumizwa na kipigo hicho na anajaribu kuzungumza nao ili warejeee katika hali ya kawaida.Kipigo cha mabao 2-0, Simba ilichokipata Jumamosi kutoka kwa Yanga ni cha kwanza kwa Mayanja baada ya kuiongoza timu hiyo kushinda mechi sita mfululizo tangu akabidhiwe mikoba ya kuinoa timu hiyo katikati ya Januari mwaka huu.Simba Jumapili itashuka Uwanja wa Taifa, Dar es Salaam kucheza na Singida United katika mchezo wa kuwania Kombe la Shirikisho.  <topic>: MICHEZO 